Diari Oficial de la Generalitat Valenciana


Sumari del DOGV 3562, del 17-08-1999 (1999/7296)

ORDRE de 6 de juliol de 1999, de la Conselleria d'Economia, Hisenda i Administració Pública, per la qual s'aprova la delimitació parcial de la via pecuària Canyada Reial número 1 en el tram situat al terme municipal de l'Alcora (Castelló), comprés entre el Camí Vell de Ribesalbes i el dipòsit d'aigües potables de la població.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3562

Data del DOGV
:   17-08-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7296


Data del document
:   06-07-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Alcora, l'
    * legislació
    * ramat
    * via rural

ORDRE de 6 de juliol de 1999, de la Conselleria d'Economia, Hisenda i Administració Pública, per la qual s'aprova la delimitació parcial de la via pecuària Canyada Reial número 1 en el tram situat al terme municipal de l'Alcora (Castelló), comprés entre el Camí Vell de Ribesalbes i el dipòsit d'aigües potables de la població. [1999/S7296]
  
Vist l'expedient de delimitació parcial de la via pecuària Canyada Reial número1 en el tram situat en el terme municipal de l'Alcora (Castelló) comprés entre el Camí Vell de Ribesalbes i el dipòsit d'aigües potables de la població, tramés a petició de l'Ajuntament d'Alcora.
  
Atés que la delimitació s'ajusta a la classificació de la via pecuària aprovada per l'Ordre Ministerial de 5 d'abril de 1954 (BOE de 14 d'abril de 1954 i BOP de 13 de maig de 1954) modificada per l'Ordre de la Conselleria d'Agricultura i Pesca de data 29 d'octubre de 1990 (DOGV de 29 de novembre de 1990 i 5 de setembre de 1991).
  
Atés que dins del període d'informació pública al qual fou sotmés l'expedient foren presentades al·legacions per:
  
1. Senyor Fernando Albero Lengua en representació d'Albipan, SA.
  
2. Ajuntament d'Alcora.
  
3. Senyor Joaquín Pallarés Nebot.
  
4. Senyor Matías Benages Barreda.
  
5. Senyor Fernando Barreda Martín.
  
Atés que, segons consta en l'expedient s'ha estimat, després d'esmenar els errors detectats, l'al·legació presentada pel senyor Fernando Albero Lengua, en representació d'Albipan, SA, com a conseqüència de la qual cosa s'ha reconegut l'esmentada mercantil com a ocupant de la parcel·la sobrant urbana 21 i de la parcel·la que sobra rústica número 5 i la presentada per l'Ajuntament de l'Alcora en data 6 de juny de 1997, com a conseqüència de la qual s'ha actualitzat la relació d'intrusions i ocupants, sense que s'haja rebut pels interessats cap al·legació, per la qual cosa s'ha proposat com a plànol definitiu de la delimitació el de data de juny de 1998.
  
Atés que la Direcció General per al Desenvolupament Sostenible de la Conselleria de Medi Ambient informa favorablement de la delimitació i es proposa la seua aprovació, d'acord amb el plànol que consta en l'expedient.
  
Vistos els informes dels serveis jurídics de les conselleries de Medi Ambient i d'Economia, Hisenda i Administració Pública.
  
Vist que s'han complit en l'expedient els tràmits assenyalats per l'article 7 i següents de la Llei 3/1995, de 23 de març, de Vies Pecuàries.
  
Vist el que disposa l'article 16.4 de la Llei 3/1986, de 24 d'octubre, de Patrimoni de la Generalitat Valenciana, és competència d'aquesta conselleria l'aprovació de delimitacions d'immobles propietat de la Generalitat Valenciana.
  
ORDENE
  
Primer
  
Aprovar la delimitació parcial de la via pecuària Canyada Reial número 1 en el tram situat en el terme municipal de l'Alcora (Castelló) comprés entre el Camí Vell de Ribesalbes i el dipòsit d'aigües potables de la població, d'acord amb la proposta de delimitació i plànols, datats en juny de 1998, que consten en l'expedient , les característiques de la qual són les següents:
  
Amplària classificada: legal, 75 metres; necessària, 8 metres.
  
Superfície total delimitada: 20.278,64 m2.
  
Superfície de la via pecuària proposada com a necessària: 2.828,122 m2.
  
Superfície sobrant alienable: 17.450,518 m2 (21 parcel·les urbanes i 7 parcel·les rústiques)
  
Segon
  
Desestimar les al·legacions següents, pels motius que s'indiquen:
  
Les al·legacions presentades per l'Ajuntament de l'Alcora mitjançant escrit de 26 de gener de 1998:
  
El paràgraf primer de l'al·legació a es desestima, perquè la delimitació no és l'instrument jurídic adequat per a modificar el traçat de la via pecuària, sinó per a la seua delimitació, d'acord amb el que disposa el projecte de classificació, i per incloure's dins de la franja de domini públic delimitat el terreny pel qual discorre el vial.
  
Així mateix, el traçat objecte de delimitació no contradiu el disposat pel planejament urbanístic municipal, ja que la Comissió Provincial d'Urbanisme en sessió realitzada el 10 de maig de 1990 (BOP de Castelló núm. 70 del 12 de juny de 1990) acordà que l'aprovació definitiva del Pla General d'Ordenació Urbana, quedarà condicionada a què l'Ajuntament de l'Alcora fera constar en tots els plànols d'ordenació la diligència expressa que s'inclouen en el document d'ordenació el traçat de les vies pecuàries grafiades en el plànol número 7 de la informació urbanística, que recull la via pecuària tal com es delimita.
  
El paràgraf segon de l'al·legació a de l'Ajuntament d'Alcora es desestima perquè la Conselleria de Medi Ambient, mitjançant escrit del director territorial de data 26 desembre de 1997 (registra d'eixida número 46 del 09.01.1998), rebut per l'Ajuntament de 13 de gener de 1998, segons consta en l'escrit de l'esmentada corporació de 21 de gener de 1998, es va donar audiència a la proposta del plànol datat en novembre de 1997.
  
El punt b de l'al·legació de l'Ajuntament de l'Alcora es desestima per considerar que el criteri seguit per a definir els ocupants és determinar quines són les persones que realment ocupen el terreny que sobra, sense entrar en la bona o mala fe del fet, i el d'atorgar la condició d'ocupant a l'Ajuntament en cas de tractar-se de terrenys on sobren vials consolidats, zones verdes i solars lliures dels quals no es coneixen ocupants.
  
L'al·legació presentada per l'Ajuntament de l'Alcora amb data 6 de juny de 1997 en relació amb el titular de l'ocupació urbana número 13 es desestima en constar justificat en l'expedient que l'ocupant real de dita parcel·la és el senyor Joaquín Pallarés Nebot.
  
L'al·legació presentada pel senyor Fernando Barreda Marín, per la qual s'al·lega dret de propietat sobre la parcel·la número 2 aportant la corresponent escriptura pública de compra-venda degudament inscrita en el Registre de la Propietat, es desestima en base al que disposa l'article 8.3 de la Llei 3/1995, de Vies Pecuàries, el qual estableix que - la delimitació aprovada declara la possessió i la titularitat demanial a favor de la Comunitat Autònoma, i dóna lloc a la fitació sense que les inscripcions del Registre de la Propietat puguen prevaldre davant la naturalesa demanial dels béns delimitats?.
  
Les al·legacions presentades per Eva Benedito Roig en representació del senyor Joaquín Pallarés Nebot, el 10 de juny de 1997 i pel senyor Joaquín Pallarés Nebot el 25 de juliol de 1997, per les quals sol·licita que se li adjudique o se li autoritze l'ocupació de la parcel·la núm. 14, es desestimen per no ser la tramitació de l'expedient de delimitació el moment procedimental oportú per a resoldre allò sol·licitat.
  
L'al·legació presentada pel senyor Matías Benages Barreda, amb data 11 de juny de 1997, per la qual al·lega disconformitat amb els ocupants de les parcel·les 13 i 14 del projecte de delimitació, sol·licitant que s'adjudiquen a l'Ajuntament de l'Alcora, es desestima per constar en l'expedient que l'ocupant real d'aquestes és el senyor Joaquín Pallarés Nebot.
  
Tercer
  
Que es procedesca a la cancel·lació total o parcial de totes les inscripcions registrals que resulten contradictòries amb la delimitació.
  
Quart
  
Que la Conselleria de Medi Ambient procedesca a la fitació del tram delimitat.
  
Cinqué
  
Que es publique la present Ordre en el Diari Oficial de la Generalitat Valenciana, i es trasllade aquesta als organismes informants i es notifique als interessats en l'expedient.
  
València, 6 de juliol de 1999
  
El conseller d'Economia, Hisenda i Administració Pública